Tania Longe

Tania Longe (født 4. april 1974) er en norsk tidligere friidrettsutøver og siden praktiserende massasjeterapeut blant annet som ansatt hos Olympiatoppen som gir henne oppdrag med ulike landslag. Hun drev mangekamp og er per 1. januar 2022 nummer 12 i sjukamp gjennom alle tider i Norge.

 Karriere som massør 
Longe utdannet seg som massør og siden massasjeterapeut med fordypning innen nakke og skuldre. Hun holder også kurs innen behandlingsmetoden MTT Muscle tissue training, eller muskelterapi. Hun jobbet noen år ved Klinikk for alle på Majorstua før hun startet for seg selv. Hun er siden ansatt ved behandlingsklinikken Studioday.

I 2008 hadde ishockeylandslagets massør, Jon Aase, pappapermisjon under Ishockey-VM i Canada. Longe ble da med som vikarierende massør. Med sin idrettsbakgrunn og er Longe ansatt på deltid ved Olympiatoppen som massasjeterapeut for ulike landslag. Hun har hatt en rekke oppdrag under samlinger og mesterskap. Som massør for Norges kvinnelandslag i håndball under Sommer-OL 2008, Sommer-OL 2016 og Sommer-OL 2020, ble Longe delaktig i lagets OL-gull og to OL-bronser.

 Idrettskarriere 
Longe var et allsidig friidrettstalent og begynte tidlig med friidrett. Hun representerte Fredrikstad Idrettsforening, en klubb som hadde et sterkt friidrettsmiljø. 

Fra 1995 til 1997 flyttet Longe til University of Michigan i Ann Arbor og konkurrerte for universitetets friidrettslag. Under et Big 10-mesterskap i Illinois i 1997 hoppet hun 6,60 meter i lengde, fire centimeter over den gjeldende norske rekorden til Berit Berthelsen, men resultatet ble underkjent som norsk rekord på grunn av for mye medvind. Resultatet er derimot gjeldende bestenotering ved Universitetet i Michigan (per 2015). Hun hadde i tillegg skolerekorder i lengdehopp, tresteg og femkamp (innendørs), samt tresteg og syvkamp utendørs. Lengdeseieren i Big 10-mesterskapet ble en av ni seiere for Longe. Longe ble i 2015 inkludert i University of Michigan - Women's Track and Field Hall of Fame

 Familie 
Tania Longe er datter av den britiske mangekjemperen Clive Longe (1939-1986). Han var født i Britisk Guyana, og konkurrerte for Storbritannia under Sommer-OL 1968 i Mexico by hvor han ble nummer 13 i tikamp. Faren tok sitt liv under dramatiske omstendigheter i 1986 mens han var landslagstrener for friidrett på Barbados. Tania og søsteren vokste opp hos sin fostermor Mariann i Fredrikstad, men har hatt hele tiden hatt kontakt med Longe-familen bosatt i Canada.   

 NM-medaljer 
Longe har 20 NM-medaljer, hvorav 9 er NM-titler, fordelt på fem øvelser.

PlasseringØvelseÅrGull Sjukamp 2000friidrett.no: NM 7-kamp. Gull 100 meter hekk 1998, 1999, 2002friidrett.no: NM 100 meter hekk. Gull Lengde 1997friidrett.no: NM Lengde kvinner. Gull Tresteg 1997friidrett.no: NM Tresteg kvinner. Gull Kule 2001, 2002, 2003friidrett.no: NM Kule kvinner. Sølv Sjukamp 1999Sølv 100 meter hekk 1997Sølv Lengde 1999, 2000, 2002Sølv Kule 1998, 1999, 2000, 2012, 2013Bronse Lengde 1998

 Personlige rekorder 
 Øvelse  Resultat  Dato  Sted  Alle tider Norge 100 meter  12,50 sek  9. juli 1999  Bislett, Oslo   200 meter  25,77 sek  6. juni 1997  Bloomington, USA   800 meter  2.31,91 min  4. juni 2000  Alhama de Murcia, Spania   100 m hekk  13,90 sek  23. mai 1997  Champaign, USA   Høyde  1,77 m  19. mai 1995  Minneapolis, USA   Lengde  6,29 m  18. mai 1996  University Park, USA  # =15  Tresteg  12,79 m  21. juli 1998  Bislett, Oslo  # 19 Kule  14,91 m  6. august 1999  Byrkjelo, Norge  # 14  Spyd  41,90 m  4. juni 2000  Alhama de Murcia, Spania    Sjukamp  5518 poeng  3. & 4. juni 2000  Alhama de Murcia, Spania  # 12 
 Oppdatert per 1. januar 2022

 Referanser 




 Eksterne lenker 
 friidrett.no sider med alle tiders lister i Norge

Kategori:Norske mangekjempere
Kategori:Norske hekkeløpere
Kategori:Norske lengdehoppere
Kategori:Norske tresteghoppere
Kategori:Norske kulestøtere
Kategori:Norgesmestere i friidrett
Kategori:Alumni fra University of Michigan
Kategori:Personer fra Fredrikstad kommune
Kategori:Massører